ད་སྔ་ཤེས་རིག་ལས་ཁུངས་སུ་ཤེས་ཡོན་དང་འཛིན་སྐྱོང་གཉིས་ལོགས་སུ་མེད་པར་དྲུང་ཆེའི་བཀོད་འདོམས་འོག་ཡོད།ཕྱི་ལོ་༡༩༩༢ཡས་མས་ནས་འཛིན་སྐྱོང་སྡེ་ཚན་ལས་ལོགས་སུ་ཐོན་ཏེ།ཤེས་ཡོན་ཉམས་ཞིབ་དང་འཆར་འགོད་སྡེ་ཚན་ཞེས་སྡེ་ཚན་གྱི་ངོ་བོར་བསྒྱུར།ཕྱི་ལོ་༢༠༠༣ལོར་ཤེས་རིག་ཚོགས་ཆེན་ཐེངས་བཞི་པའི་དགོངས་དོན་བཞིན་སྲོལ་རྒྱུན་ཤེས་ཡོན་སྡེ་ཚན་ཟུར་འཛུགས་དང་འབྲེལ།དེ་སྔ་ཡོད་མུས་ཀྱི་ཤེས་ཡོན་སྡེ་ཚན་དེ་དེང་རབས་ཤེས་ཡོན་སྡེ་ཚན་དུ་གྱུར་བ་སྟེ།ཤེས་ཡོན་སྡེ་ཚན་ནང་སྲོལ་རྒྱུན་དང་དེང་རབས་གཉིས་སུ་དབྱེ་ཡོད་ཀྱང་ལས་དོན་མཉམ་རུབ་ངང་བསྒྲུབས་ཡོད།ཕྱི་ལོ་༢༠༠༤ཟླ་༡༢ཚེས་༢ཉིན་བཀའ་ཤག་གི་སྒྲིག་འཛུགས་བསྐྱར་བཅོས་ནང་སྲོལ་རྒྱུན་དང་དེང་རབས།རྩོམ་སྒྲིག་བཅས་སྡེ་ཚན་གསུམ་པོ་ཤེས་ཡོན་སྡེ་ཚན་ཁོངས་སུ་ཚན་པའི་མིང་དུ་གཏན་འབེབས་གནང༌།